title: 2013/11/EU: Neuvoston päätös, annettu 18 päivänä joulukuuta 2012 , ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) ja liitteen XXI (Tilastot) muuttamiseen

text:
               11.1.2013

               FI

               Euroopan unionin virallinen lehti

               L 7/1

         NEUVOSTON PÄÄTÖS,
   annettu 18 päivänä joulukuuta 2012,
   ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IV (Energia) ja liitteen XXI (Tilastot) muuttamiseen
   (2013/11/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehty sopimus (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitteitä IV ja XXI.

               (3)

               ETA-sopimuksen liitteeseen IV sisältyy energiaa koskevia erityisiä määräyksiä ja järjestelyjä, ja liitteeseen XXI sisältyy puolestaan tilastoja koskevia erityisiä määräyksiä ja järjestelyjä.

               (4)

               Yhteisön menettelyn toteuttamiseksi kaasusta ja sähköstä teollisilta käyttäjiltä perittävien hintojen avoimuuden takaamiseksi 22 päivänä lokakuuta 2008 annettu Euroopan parlamentin ja neuvoston direktiivi 2008/92/EY (3) on otettava osaksi ETA-sopimusta.

               (5)

               Direktiivillä 2008/92/EY kumotaan yhteisön menettelyn toteuttamiseksi kaasusta ja sähköstä teollisilta käyttäjiltä perittävien hintojen avoimuuden takaamiseksi 29 päivänä kesäkuuta 1990 annettu neuvoston direktiivi 90/377/ETY (4), joka on osa ETA-sopimusta. Direktiivi 90/377/ETY olisi näin ollen poistettava ETA-sopimuksesta.

               (6)

               Liechtenstein vapautetaan direktiivissä 2008/92/EY säädetyistä velvoitteista, lukuun ottamatta velvoitetta ilmoittaa teollisten käyttäjien luokkaa IC koskevat hintatiedot sähkön osalta ja teollisten käyttäjien luokkaa I3 koskevat tiedot kaasun osalta.

               (7)

               ETA-sopimuksen liitteet IV ja XXI olisi näin ollen muutettava tämän mukaisesti.

               (8)

               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa Euroopan unionin puolesta esitettävä kanta ETA-sopimuksen liitteeseen IV (Energia) ja liitteeseen XXI (Tilastot) ehdotettuihin muutoksiin perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä joulukuuta 2012.

            Neuvoston puolesta

            Puheenjohtaja

         S. ALETRARIS

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  EUVL L 298, 7.11.2008, s. 9.

      (4)  EYVL L 185, 17.7.1990, s. 16.

      LUONNOS
      ETA:N SEKAKOMITEAN PÄÄTÖS N:o …/…,
      annettu …,
      ETA-sopimuksen liitteen IV (Energia) ja liitteen XXI (Tilastot) muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:

                  (1)

                  Yhteisön menettelyn toteuttamiseksi kaasusta ja sähköstä teollisilta käyttäjiltä perittävien hintojen avoimuuden takaamiseksi 22 päivänä lokakuuta 2008 annettu Euroopan parlamentin ja neuvoston direktiivi 2008/92/EY (uudelleenlaadittu) (1) on otettava osaksi ETA-sopimusta.

                  (2)

                  Direktiivillä 2008/92/EY kumotaan yhteisön menettelyn toteuttamiseksi kaasusta ja sähköstä teollisilta käyttäjiltä perittävien hintojen avoimuuden takaamiseksi 29 päivänä kesäkuuta 1990 annettu neuvoston direktiivi 90/377/ETY (2), joka on osa ETA-sopimusta. Direktiivi 90/377/ETY olisi näin ollen poistettava ETA-sopimuksesta.

                  (3)

                  ETA-sopimuksen liitteet IV ja XXI olisi näin ollen muutettava tämän mukaisesti,

            ON HYVÄKSYNYT TÄMÄN PÄÄTÖKSEN:
      1 artikla
      Korvataan ETA-sopimuksen liitteessä IV oleva 7 kohta (neuvoston direktiivi 90/377/ETY) seuraavasti:

         ”32008 L 0092: Euroopan parlamentin ja neuvoston direktiivi 2008/92/EY, annettu 22 päivänä lokakuuta 2008, yhteisön menettelyn toteuttamiseksi kaasusta ja sähköstä teollisilta käyttäjiltä perittävien hintojen avoimuuden takaamiseksi (uudelleenlaadittu) (EUVL L 298, 7.11.2008, s. 9) (3).

      2 artikla
      Korvataan ETA-sopimuksen liitteessä XXI oleva 26 kohta (neuvoston direktiivi 90/377/ETY) seuraavasti:

         ”32008 L 0092: Euroopan parlamentin ja neuvoston direktiivi 2008/92/EY, annettu 22 päivänä lokakuuta 2008, yhteisön menettelyn toteuttamiseksi kaasusta ja sähköstä teollisilta käyttäjiltä perittävien hintojen avoimuuden takaamiseksi (uudelleenlaadittu) (EUVL L 298, 7.11.2008, s. 9).
         Tätä sopimusta sovellettaessa direktiivin säännöksiä koskee seuraava mukautus:
         Liechtenstein vapautetaan direktiivissä säädetyistä velvoitteista, lukuun ottamatta velvoitetta ilmoittaa teollisten käyttäjien luokkaa IC koskevat hintatiedot sähkön osalta ja teollisten käyttäjien luokkaa I3 koskevat tiedot kaasun osalta. Nämä tiedot (kolme hintatasoa: hinnat ilman veroja ja maksuja; hinnat ilman arvonlisäveroa ja muita palautettavissa olevia veroja; hinnat, joihin sisältyvät kaikki verot ja maksut sekä arvonlisävero) ilmoitetaan puolen vuoden välein kahden kuukauden kuluessa viitejaksosta Eurostatin asianmukaisella kyselylomakkeella.”

      3 artikla
      Direktiivin 2008/92/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      4 artikla
      Tämä päätös tulee voimaan … päivänä …kuuta …, jos kaikki ETA-sopimuksen 103 artiklan 1 kohdan mukaiset ilmoitukset on tehty (4).
      5 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean

               sihteerit

         (1)  EUVL L 298, 7.11.2008, s. 9.

         (2)  EYVL L 185, 17.7.1990, s. 16.

         (3)  Lueteltu tässä vain tiedoksi; sovellettaessa katso liite XXI, Tilastot.”

         (4)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

32002D1145

Euroopan parlamentin ja neuvoston päätös N:o 1145/2002/EY, tehty 10 päivänä kesäkuuta 2002, työllisyyden alalla toteutettavista yhteisön edistämistoimista (ETA:n kannalta merkityksellinen teksti) - Komission lausuma

Virallinen lehti nro L 170 , 29/06/2002 s. 0001 - 0006

Euroopan parlamentin ja neuvoston päätös N:o 1145/2002/EY,tehty 10 päivänä kesäkuuta 2002,työllisyyden alalla toteutettavista yhteisön edistämistoimista(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 129 artiklan,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),ottavat huomioon alueiden komitean lausunnon(3),noudattavat perustamissopimuksen 251 artiklassa säädettyä menettelyä(4) ja ottavat huomioon sovittelukomitean 3 päivänä huhtikuuta 2002 hyväksymän yhteisen tekstin,sekä katsovat seuraavaa:(1) Perustamissopimuksen 3 artiklassa määrätään, että yhteisön toimintaan sisältyy jäsenvaltioiden työllisyysp olitiikan yhteensovittamisen edistäminen tämän politiikan tehostamiseksi kehittämällä yhteensovitettu työllisyysstrategia.(2) Luxemburgissa 20 ja 21 päivänä marraskuuta 1997 pidetyssä Eurooppa-neuvoston ylimääräisessä työllisyysasioita käsitelleessä kokouksessa hyväksyttiin yleinen työllisyysstrategia, Euroopan työllisyysstrategia, johon sisältyy jäsenvaltioiden työllisyyspolitiikan yhteensovittaminen yhdessä sovittujen työllisyyssuuntaviivojen pohjalta (Luxemburgin prosessi) sekä yhteensovitetun makrotalouspolitiikan ja tehokkaiden sisämarkkinoiden jatkaminen ja kehittäminen. Tarkoituksena oli luoda perusta kestävälle kasvulle, uudelle dynaamisuudelle ja luottavaiselle, työllisyyttä edistävälle ilmapiirille. Lisäksi strategiassa hyödynnetään entistä järjestelmällisemmin kaikkia yhteisön toimintalinjoja - niin kehys- kuin tukitoimia - työllisyyden tukemiseksi.(3) Lissabonissa 23 ja 24 päivänä maaliskuuta 2000 kokoontunut Eurooppa-neuvosto hyväksyi unionille uuden strategisen päämäärän: sen on pyrittävä rakentamaan kilpailukykyinen ja dynaaminen tietoon perustuva talous, joka kykenee ylläpitämään kestävää talouskasvua, luomaan uusia ja parempia työpaikkoja sekä lisäämään sosiaalista yhteenkuuluvuutta, ja siten palauttamaan täystyöllisyyden edellytykset. Eurooppa-neuvosto asetti tätä tarkoitusta varten joukon uusia tavoitteita ja vertailuarvoja ja otti ne mukaan kaikilla tasoilla toteutettavaan uuteen avoimeen koordinointimenetelmään, johon liittyy Eurooppa-neuvoston selkeämpi asema suunnanantajana ja koordinoijana. Näin varmistetaan johdonmukaisempi strateginen ohjaus ja edistymisen tehokas seuranta. Eurooppa-neuvosto kehotti antamaan Luxemburgin prosessin väliarvioinnin yhteydessä sille uutta pontta lisäämällä työllisyyden suuntaviivoihin konkreettisempia tavoitteita, joilla luodaan tiiviimpi yhteys muihin asiaan liittyviin politiikan aloihin.(4) Euroopan työllisyysstrategian erityinen vahvuus on, että jäsenvaltiot tekevät työllisyyspolitiikkaa koskevaa yhteistyötä säilyttäen kuitenkin oikeuden tehdä omiin oloihinsa sopivia päätöksiä. Strategian toinen vahva puoli on, että jäsenvaltiot oppivat toistensa kokemuksista, myös tavoista, joilla työmarkkinaosapuolet sekä paikallis- ja alueviranomaiset otetaan mukaan toimintaan.(5) Eurooppa-neuvosto on useassa yhteydessä katsonut, että olisi määriteltävä ja kerättävä työllisyyttä ja työmarkkinoita koskevia vertailukelpoisia ja luotettavia tilastoja ja indikaattoreita.(6) Työllisyyskomitean perustamisesta 24 päivänä tammikuuta 2000 tehdyllä neuvoston päätöksellä 2000/98/EY(5) pyritään edistämään jäsenvaltioiden työllisyys- ja työmarkkinapolitiikkojen yhteensovittamista.(7) Analysointia, tutkimusta ja yhteistyötä koskevista yhteisön toimista työllisyyden ja työmarkkinoiden alalla 23 päivänä helmikuuta 1998 tehdyssä neuvoston päätöksessä 98/171/EY(6), jossa säädettiin tällaisista toimista, voimassaolo päättyi 31 päivänä joulukuuta 2000.(8) Tällä päätöksellä olisi huolehdittava siitä, että päätöksen 98/171/EY mukaisesti käynnistettyjä toimia voidaan jatkaa ja kehittää. Komission olisi tämän päätöksen mukaisia toimia toteuttaessaan otettava täysimääräisesti huomioon päätöksen 98/171/EY mukaisesti toteutetun ohjelman tulokset.(9) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(7) mukaisesti.(10) Tällä päätöksellä vahvistetaan koko toiminnan keston ajaksi rahoituspuitteet, jotka talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(8) 33 kohdan mukaisesti muodostavat ensisijaisen ohjeen budjettivallan käyttäjälle vuosittaisessa talousarviomenettelyssä,OVAT PÄÄTTÄNEET SEURAAVAA:1 artiklaYhteisön toimien toteuttaminenToteutetaan analysointia, tutkimusta ja jäsenvaltioiden välistä yhteistyötä koskevia yhteisön toimia työllisyyden ja työmarkkinoiden alalla 1 päivän tammikuuta 2002 ja 31 päivän joulukuuta 2006 välisenä aikana.2 artiklaPeriaatteet1. Tässä päätöksessä tarkoitetuilla toimilla on suora yhteys perustamissopimuksen VIII osaston täytäntöönpanoon.2. Näillä toimilla on myötävaikutettava Lissabonissa kokoontuneen Eurooppa-neuvoston asettaman uuden strategisen päämäärän saavuttamiseen eli siihen, että unioni voi palauttaa täystyöllisyyden edellytykset.3 artiklaTavoitteet1. Näiden toimien tavoitteena on:a) tukea työllisyyspolitiikan linjausten yhteensovittamista yhteisössä pyrittäessä nostamaan työllisyysastetta Lissabonissa kokoontuneen Eurooppa-neuvoston vahvistaman yleistavoitteen mukaisesti;b) myötävaikuttaa yhteensovitetun työllisyysstrategian kehittämiseen analysoimalla, seuraamalla ja tukemalla jäsenvaltioissa toteutettuja toimia ottaen asianmukaisesti huomioon jäsenvaltioiden velvollisuudet tällä alalla;c) kehittää, seurata ja arvioida Euroopan työllisyysstrategiaa tulevaisuuspainotteisesti;d) tukea jäsenvaltioiden välistä yhteistyötä työmarkkinapolitiikan analysoinnissa, tutkimuksessa ja seurannassa;e) määrittää hyviä toimintatapoja sekä edistää tietojen ja kokemusten vaihtoa ja siirtoa;f) kehittää Euroopan työllisyysstrategian sisältöä ja lähestymistapoja, myös keinoja tehdä yhteistyötä työmarkkinaosapuolten ja asiaankuuluvien paikallis- ja alueviranomaisten kanssa; jag) toteuttaa aktiivista tiedotuspolitiikkaa, joka vastaa kansalaisten avoimuuden tarpeeseen ja jossa tunnustetaan, että on tärkeää tiedottaa Euroopan kansalaisille täysimääräisesti kaikista Euroopan työllisyysstrategiaan liittyvistä näkökohdista. Tähän päästään erityisesti yksittäisillä tiedotustoimenpiteillä, joiden tarkoituksena on lisätä Euroopan työllisyysstrategian yleistä tuntemusta, ja antamalla suurelle yleisölle mahdollisuus tutustua - muun muassa Internetin välityksellä - työllisyyspakettiin sekä työllisyyttä koskeviin kansallisiin toimintasuunnitelmiin ja niistä vuosittaisessa yhteisessä työllisyysraportissa esitettyihin arvioihin.2. Näiden toimien yhteydessä suoritettavat analyysit on mahdollisimman pitkälle suoritettava sukupuolen mukaan jaoteltuina.4 artiklaYhteisön toimenpiteet1. Ottaen huomioon 2 artiklassa vahvistetut periaatteet sekä 3 artiklassa tarkoitettujen tavoitteiden toteuttaminen, yhteisön toimenpiteisiin kuuluvat seuraavat toimet:a) Analysoidaan ja arvioidaan työllisyystilanteen kehittymistä ja yleisiä toimintaedellytyksiä. Analysoidaan ennakoivasti komission ja jäsenvaltioiden kannalta tärkeitä politiikan aloja toimintavaihtoehtojen ja yhteisön politiikkojen vaikutusten arvioimiseksi. Arvioidaan tulevaisuudennäkymiä ja tutkitaan yhteensovitetun työllisyysstrategian kehittämisessä ilmeneviä uusia toimintapoliittisia kysymyksiä.b) Tuetaan jäsenvaltioita kansallisten työllisyyttä koskevien toimintasuunnitelmien johdonmukaisessa ja yhteensovitetussa arvioinnissa. Tällöin arvioidaan myös sitä, miten työmarkkinaosapuolet ja asiaankuuluvat alue- ja paikallisviranomaiset on otettu ja voidaan ottaa mukaan toimintasuunnitelmien toteuttamiseen. Erityinen arviointi saatetaan päätökseen Luxemburgin prosessin mukaisesti vahvistettujen vuosittaisten työllisyyspolitiikkaa koskevien suuntaviivojen ensimmäisen soveltamisjakson päättyessä.c) Arvioidaan määrällisesti ja laadullisesti Euroopan työllisyysstrategian vaikutukset yleensä, mihin sisältyy arvio käytetyistä menetelmistä, ja analysoidaan Euroopan työllisyysstrategian johdonmukaisuus yleisen talouspolitiikan ja muiden politiikan alojen kannalta.d) Kootaan ja vaihdetaan jäsenvaltioiden kokemuksia, vertaisryhmäarviointi mukaan lukien, sekä työllisyyspilarien että yksittäisten suuntaviivojen osalta siten kuin jäsenvaltioita koskevissa vuosittaisissa työllisyyden suuntaviivoissa on määritelty. Tämän yhteistyön lisääminen auttaa jäsenvaltioita kehittämään omaa työllisyyspolitiikkaansa saatujen kokemusten pohjalta.e) Seurataan Euroopan työllisyysstrategian täytäntöönpanoa jäsenvaltioissa erityisesti Euroopan työllisyyden seurantakeskuksen kautta.f) Tehdään teknistä ja tieteellistä työtä, jolla tuetaan yhteisten määrällisten ja laadullisten indikaattorien kehittämistä. Parannetaan ja täydennetään tilastoja, vertaillaan suorituksia ja vaihdetaan tietoja hyvistä toimintatavoista.g) Tuetaan Euroopan unionin neuvoston puheenjohtajavaltioiden panosta ja otetaan näin erityistarkastelun kohteiksi Euroopan työllisyysstrategian keskeiset seikat sekä erityistapahtumat, jotka ovat joko kansainvälisesti merkittäviä tai yhteisön ja jäsenvaltioiden kannalta yleisesti kiinnostavia.2. Edellä 1 kohdassa tarkoitetuissa toimissa kiinnitetään erityistä huomiota henkilöihin, joihin kohdistuu samanaikaisesti useita sellaisia haittatekijöitä, jotka vaikeuttavat heidän mahdollisuuksiaan osallistua aktiivisesti työelämään. Lisäksi pyritään valtavirtaistamaan sukupuolten välisen tasa-arvon periaate, erityisesti miesten ja naisten yhtäläiset mahdollisuudet työelämässä ja työmarkkinoilla sekä työ- ja perhe-elämän yhteensovittaminen.3. Komissio ottaa 1 kohdassa tarkoitettuja toimenpiteitä toteuttaessaan huomioon sellaiset tilastotiedot, tutkimukset ja hankkeiden toteuttamista koskevat raportit, jotka ovat saatavilla kansainvälisiltä järjestöiltä, kuten Taloudellisen yhteistyön ja kehityksen järjestöltä (OECD) ja Kansainväliseltä työjärjestöltä (ILO).4. Edellä 1 kohdassa tarkoitettujen toimien on perustuttava tavoitteeseen varmistaa, että Euroopan työllisyysstrategiasta ollaan hyvin tietoisia kaikilla Euroopan unionin maantieteellisillä tasoilla niin, että yleisö ja eturyhmät, kuten työmarkkinaosapuolet, paikallis- ja alueviranomaiset sekä muut keskeiset paikalliset toimijat, yhteisötalous mukaan lukien, ovat tietoisia mahdollisuuksistaan parantaa paikkakuntiensa taloudellisia ja sosiaalisia näkymiä ja että niitä rohkaistaan ja tuetaan niiden osallistuessa tämän päämäärän saavuttamiseen.Toimiin, joilla pyritään edistämään yhteistyötä, parhaita käytäntöjä ja innovatiivisia toimia, parantamaan tietämystä, kehittämään tiedonvaihtoa sekä arvioimaan kansallisten toimintasuunnitelmien toteuttamisesta saatuja kokemuksia kaikilla tasoilla, kuuluvat:a) tutkimukset eri innovatiivisista lähestymistavoista ja toimenpiteistä, jotka liittyvät Euroopan työllisyysstrategian täytäntöönpanoon paikallisella ja alueellisella tasolla;b) kokemusten vaihto parhaiden käytäntöjen edistämiseksi muun ohessa paikallisella ja alueellisella tasolla;c) tutkimukset toimenpiteistä, joilla voidaan rohkaista paikallisia ja alueellisia kumppaneita osallistumaan Euroopan työllisyysstrategian täytäntöönpanoon;d) Euroopan työllisyysstrategian täytäntöönpanoa myös paikallisella ja alueellisella tasolla koskevien, edellä mainittujen tutkimusten tulosten levittäminen.5 artiklaTuloksetEdellä 4 artiklassa mainittujen toimien tuloksia käytetään tai julkistetaan kyseisen toimintatyypin mukaan, mukaan lukien seuraavilla tavoilla:1) Employment in Europe -raportti ja muut julkaisut, valmisteluasiakirjat, neuvostolle, komissiolle ja työllisyyskomitealle annettavat kertomukset; tähän sisältyvät myös raportit, jotka koskevat 4 artiklan 1 kohdan b alakohdassa tarkoitettua Luxemburgin prosessin arviointia;2) kansalliset seminaarit, joissa valmistellaan kansallisia toimintasuunnitelmia, työllisyyspolitiikkaa käsittelevät seminaarit taikka ensisijaisen tärkeitä tai yleisesti merkittäviä aiheita käsittelevien kansainvälisten tapahtumien järjestäminen;3) Internetin käyttö tulosten levittämiseksi (verkkojulkaisut, Internet-keskustelut ja -seminaarit) sekä yhteistyön ja tietojenvaihdon edistämisen apuvälineenä.6 artiklaJohdonmukaisuus ja täydentävyysKomissio toteuttaa tarvittavat toimenpiteet sen varmistamiseksi, että tämän päätöksen ja muiden asiaan liittyvien tai asiaa koskevien yhteisön ohjelmien ja aloitteiden mukaisesti toteutetut toimenpiteet ovat keskenään johdonmukaisia ja että ne eivät ole päällekkäisiä. Tässä yhteydessä kiinnitetään erityistä huomiota kaikkien tällaisten ohjelmien ja aloitteiden mukaisesti tuettujen toimenpiteiden myönteisten ja kielteisten tulosten arviointiin ja sen varmistamiseen, että yhdeltä alalta saaduista kokemuksista välitetään kasvavassa määrin tietoa muilla aloilla toteutettavia toimia varten. Komissio luo tätä tarkoitusta varten sisäiset yhteydet asiaa koskeviin yhteisön ohjelmiin ja aloitteisiin sekä hajautettuihin erillisvirastoihin.7 artiklaKolmansien maiden osallistuminen1. Ne toimet, joihin Euroopan talousalueeseen kuuluvat maat, assosioituneet Keski- ja Itä-Euroopan maat, Kypros, Malta ja Turkki sekä Euroopan unionin kumppanuusmaat Välimeren alueella voivat osallistua, määräytyvät Euroopan unionin ja kyseisten maiden välisten suhteiden mukaan.2. Toimiin osallistuvat maat joko huolehtivat itse 1 kohdassa tarkoitetun osallistumisen kustannuksista, tai nämä kustannukset katetaan niistä yhteisön talousarvion budjettikohdista, jotka koskevat yhteisön ja kyseisten maiden välisten yhteistyö-, assosiaatio- tai kumppanuussopimusten täytäntöönpanoa kyseisellä alalla.8 artiklaTäytäntöönpanotoimenpiteet1. Tämän päätöksen täytäntöönpanemiseksi tarvittavista, jäljempänä mainittuja seikkoja koskevista toimenpiteistä päätetään 9 artiklan 2 kohdassa tarkoitettua hallintomenettelyä noudattaen:a) toimien täytäntöönpanoa koskevat yleiset suuntaviivat ja vuosittainen työsuunnitelma;b) määrärahojen jakautuminen eri toimenpiteiden kesken;c) rahoitustuen valintaperusteita koskevat komission ehdotukset;d) tällaista tukea saavan toiminnan arviointiperusteet sekä tulosten levittämistä ja toimittamista koskeva menettely.2. Muita tämän päätöksen täytäntöönpanemiseksi tarvittavia seikkoja koskevista toimenpiteistä päätetään 9 artiklan 3 kohdassa tarkoitettua neuvoa-antavaa menettelyä noudattaen.9 artiklaKomitea1. Komissiota avustaa komitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä ottaen huomioon mainitun päätöksen 8 artiklan säännökset.Päätöksen 1999/468/EY 4 artiklan 3 kohdassa tarkoitettu määräaika vahvistetaan kahdeksi kuukaudeksi.3. Jos tähän kohtaan viitataan, sovelletaan päätöksen 1999/468/EY 3 ja 7 artiklassa säädettyä menettelyä ottaen huomioon mainitun päätöksen 8 artiklan säännökset.4. Komitea vahvistaa työjärjestyksensä.10 artiklaYhteistyö muiden komiteoiden kanssaKomissio tiedottaa 9 artiklassa tarkoitetulle komitealle säännöllisesti muista asiaan vaikuttavista yhteisön toimista, jotta voidaan varmistaa kyseisen toiminnan johdonmukaisuus ja täydentävyys suhteessa muihin 6 artiklassa tarkoitettuihin mainittuihin toimiin. Komissio luo tarvittaessa säännöllistä ja jäsenneltyä yhteistyötä tämän komitean ja muiden asiaan liittyvien politiikkojen, välineiden ja toimien yhteydessä perustettujen komiteoiden välille.11 artiklaYhteyksien luominenKomissio luo tarvittavat yhteydet työllisyyskomiteaan sen varmistamiseksi, että mainittu komitea saa säännöllisesti asianmukaisia tietoja tässä päätöksessä tarkoitettujen toimien täytäntöönpanosta. Tällä ei kuitenkaan rajoiteta 8, 9 ja 10 artiklan soveltamista.Lisäksi komissio luo osana tässä päätöksessä tarkoitettuja toimia tarvittavat yhteydet Euroopan parlamenttiin ja työmarkkinaosapuoliin sekä vaihtaa niiden kanssa säännöllisesti näkemyksiä. Tätä varten komissio saattaa asiaankuuluvat tiedot Euroopan parlamentin ja työmarkkinaosapuolten saataville. Komissio ilmoittaa työllisyyskomitealle ja 9 artiklassa tarkoitetulle komitealle Euroopan parlamentin ja työmarkkinaosapuolten näkemyksistä.12 artiklaRahoitus1. Rahoituspuitteet tässä päätöksessä tarkoitettujen yhteisön toimien toteuttamiseksi vahvistetaan 55 miljoonaksi euroksi 1 päivän tammikuuta 2002 ja 31 päivän joulukuuta 2006 väliseksi ajaksi.2. Budjettivallan käyttäjä hyväksyy vuosittaiset määrärahat rahoitusnäkymien rajoissa.3. Mikäli toimista on hyötyä sekä komissiolle että toiminnan edunsaajille, komissio voi käyttää hyväkseen teknistä ja/tai hallinnollista apua sekä tukirahoitusta.13 artiklaArviointi ja kertomukset1. Komissio määrittää toimia varten tulosindikaattoreita, seuraa välitulosten saavuttamista ja suorittaa riippumattomia arviointeja toiminnan kolmantena vuonna (väliarviointi) ja toiminnan viimeisen vuoden alussa (jälkiarviointi). Arvioinneissa kiinnitetään erityistä huomiota toimien avulla saavutettuun vaikutukseen ja määrärahojen käytön tehokkuuteen sekä annetaan suosituksia, joiden perusteella voidaan päättää toiminnan mukauttamisesta tai mahdollisesta jatkamisesta.2. Komissio julkistaa toteutetuista toimista saadut tulokset ja arviointiraportit.3. Komissio saattaa arviointien perusteella ehdottaa toiminnan jatkamista.4. Komissio antaa Euroopan parlamentille, neuvostolle, talous- ja sosiaalikomitealle sekä alueiden komitealle välikertomuksen toimien tuloksista 31 päivään joulukuuta 2004 mennessä sekä loppukertomuksen viimeistään 31 päivänä joulukuuta 2007. Komissio sisällyttää näihin kertomuksiin tietoja, jotka koskevat yhteisön toiminnalle myöntämää rahoitusta, toimien johdonmukaisuutta ja täydentävyyttä suhteessa muihin asiaa koskeviin ohjelmiin, toimiin ja aloitteisiin, sekä asiaankuuluvat arviointitulokset.14 artiklaVoimaantuloTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Luxemburgissa 10 päivänä kesäkuuta 2002.Euroopan parlamentin puolestaPuhemiesP. CoxNeuvoston puolestaPuheenjohtajaJ. Piqué I Camps(1) EYVL C 337 E, 28.11.2000, s. 242.(2) EYVL C 139, 11.5.2001, s. 30.(3) EYVL C 144, 16.5.2001, s. 30.(4) Euroopan parlamentin lausunto, annettu 14. helmikuuta 2001 (EYVL C 276, 1.10.2001, s. 53), neuvoston yhteinen kanta, vahvistettu 25. kesäkuuta 2001 (EYVL C 301, 26.10.2001, s. 14), ja Euroopan parlamentin päätös, tehty 23. lokakuuta 2001 (ei vielä julkaistu virallisessa lehdessä). Euroopan parlamentin päätös, tehty 25. huhtikuuta 2002, ja neuvoston päätös, tehty 7. toukokuuta 2002.(5) EYVL L 29, 4.2.2000, s. 21.(6) EYVL L 63, 4.3.1998, s. 26.(7) EYVL L 184, 17.7.1999, s. 23.(8) EYVL C 172, 18.6.1999, s. 1.Komission lausumaKomissio korostaa Euroopan sosiaalirahaston merkitystä Euroopan työllisyysstrategian tukemisessa. Se korostaa muun muassa Euroopan sosiaalirahastoa koskevan asetuksen(1) 6 artiklan nojalla tuettujen innovatiivisten toimenpiteiden merkitystä Euroopan työllisyysstrategian täytäntöönpanon lujittamisessa paikallisella tasolla. Lisäksi se tässä yhteydessä muistuttaa sitoumuksestaan taata rahaston toimien, myös 6 artiklaan liittyvien toimien, tulosten asianmukainen levitys riittävän panoksen antamiseksi Euroopan työllisyysstrategialle.Siksi komissio varmistaa tarvittavan synergian Euroopan sosiaalirahaston tiedonlevitystoimien kanssa pannessaan työllisyysalan edistämistoimia koskevaa päätöstä täytäntöön.Komissio tiedottaa yksityiskohtaisesti Euroopan parlamentille Euroopan sosiaalirahaston 6 artiklaan liittyvästi valituista ensisijaisista aiheista ja varsinkin paikallisista aloitteista.(1) Euroopan parlamentin ja neuvoston asetus (EY) N:o 1784/1999, annettu 12 päivänä heinäkuuta 1999, Euroopan sosiaalirahastosta (EYVL L 213, 13.8.1999, s. 5).


title: Euroopan parlamentin päätös (EU) 2016/1491, annettu 28 päivänä huhtikuuta 2016, Euroopan sähköisen viestinnän sääntelyviranomaisten yhteistyöelimen viraston varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/178

         EUROOPAN PARLAMENTIN PÄÄTÖS (EU) 2016/1491,
   annettu 28 päivänä huhtikuuta 2016,
   Euroopan sähköisen viestinnän sääntelyviranomaisten yhteistyöelimen viraston varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan sähköisen viestinnän sääntelyviranomaisten yhteistyöelimen viraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan sähköisen viestinnän sääntelyviranomaisten yhteistyöelimen viraston tilinpäätöksestä varainhoitovuodelta 2014 sekä sääntelyviranomaisen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen vastuuvapauden myöntämisestä Euroopan sähköisen viestinnän sääntelyviranomaisten yhteistyöelimen viraston johtokunnalle Euroopan sähköisen viestinnän sääntelyviranomaisten yhteistyöelimen viraston talousarvion toteuttamisesta varainhoitovuonna 2014 (05584/ 2016 – C8-0090/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan sähköisen viestinnän sääntelyviranomaisten yhteistyöelimen (BEREC) ja viraston perustamisesta 25. marraskuuta 2009 annetun Euroopan parlamentin ja neuvoston asetuksen (EY) N:o 1211/2009 (4) ja erityisesti sen 13 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0093/2016),

               1.

               toteaa, että Euroopan sähköisen viestinnän sääntelyviranomaisten yhteistyöelimen viraston tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan sähköisen viestinnän sääntelyviranomaisten yhteistyöelimen viraston varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan sähköisen viestinnän sääntelyviranomaisten yhteistyöelimen viraston johtokunnalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 27.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 337, 18.12.2009, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: EFTAN VALVONTAVIRANOMAISEN PÄÄTÖS N:o 225/96/KOL, tehty 4 päivänä joulukuuta 1996, valvontamenetelmistä nautakarjan virallisesti tuberkuloosista vapaan aseman säilyttämiseksi eräissä EFTA_+valtioissa tehdyn päätöksen N:o 67/94/KOL korvaamisesta niiltä osin kuin päätös koskee Norjaa

text:
Avis juridique important

|

E1996C0225

Virallinen lehti nro L 078 , 20/03/1997 s. 0043 - 0045

EFTAN VALVONTAVIRANOMAISEN PÄÄTÖS N:o 225/96/KOL,tehty 4 päivänä joulukuuta 1996,valvontamenetelmistä nautakarjan virallisesti tuberkuloosista vapaan aseman säilyttämiseksi eräissä EFTA-valtioissa tehdyn päätöksen N:o 67/94/KOL korvaamisesta niiltä osin kuin päätös koskee Norjaa EFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen, sellaisena kuin se on mukautettu Euroopan talousaluetta koskevan sopimuksen laajoja mukautuksia koskevan pöytäkirjan mukaisesti, ja erityisesti sen 17 artiklan ja ensimmäisen pöytäkirjan 4 kohdan d alakohdan,ottaa huomioon Euroopan talousalueesta tehdyn sopimuksen liitteen I ensimmäisen luvun 1 kohdassa tarkoitetun eläinten terveyteen liittyvistä ongelmista yhteisön sisäisessä nauta-eläinten ja sikojen kaupasta annetun säädöksen (neuvoston direktiivi 64/432/ETY; jäljempänä `nautoja ja sikoja koskeva säädös`), ja erityisesti sen 3 artiklan 14 alakohdan,ottaa huomioon valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen, sellaisena kuin se on mukautettu valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen mukautuksia koskevan pöytäkirjan mukaisesti, ja erityisesti sen 5 artiklan 2 kohdan d alakohdan ja ensimmäisen pöytäkirjan 1 artiklan e alakohdan,sekä katsoo, ettäEFTAn valvontaviranomaisen päätöksen N:o 67/94/KOL (1) mukaan Norjalla katsottiin nautakarjan osalta olevan virallisesti tuberkuloosista vapaa asema, tiettyjen edellytysten täytyttyä,Norjalle myönnetyn tuberkuloosista vapaan aseman lisäksi päätöksessä käsitellään myös Suomelle ja Ruotsille myönnettyä vastaavaa asemaa,Norjan hallitus on vahvistanut, että päätöksen N:o 67/94/KOL perustana oleva konkreettinen tilanne ei ole muuttunut ja se on pyytänyt, että Norjalle myönnettävän tuberkuloosista vapaan aseman osalta tämä päätös korvattaisiin uudella päätöksellä, joka kattaisi ainoastaan Norjalle myönnettävän tuberkuloosista vapaan aseman, mikä olisi tarpeellista Euroopan unionin kanssa käytävissä eläinlääkintäalan neuvotteluissa odotettavan ratkaisun vuoksi,uusi päätös ei muuttaisi konkreettista tilannetta mitenkään verrattuna tilanteeseen, joka seuraa päätöksen N:o 67/94/KOL soveltamisesta,tästä syystä ei ole olemassa esteitä Norjan hallituksen pyynnön hyväksymiselle, jatässä päätöksessä säädetyt toimenpiteet ovat EFTAn valvontaviranomaista auttavan EFTAn eläinlääkintäkomitean lausunnon mukaisiaON TEHNYT TÄMÄN PÄÄTÖKSEN:1. Korvataan valvontamenetelmistä nautakarjan virallisesti tuberkuloosista vapaan aseman säilyttämiseksi eräissä EFTA-valtioissa tehty päätös N:o 67/94/KOL liitteessä olevalla tekstillä niiltä osin kuin päätös koskee Norjaa.2. Tämä päätös tulee voimaan 9 päivänä joulukuuta 1996.3. Tämä päätös on osoitettu Norjalle.4. Tämän päätöksen englanninkielinen toisinto on todistusvoimainen.Tehty Brysselissä 4 päivänä joulukuuta 1996.EFTAn valvontaviranomaisen puolestaBjörn FRIÐFINNSSONKollegion jäsen(1) EYVL N:o L 247, 22.9.1994, s. 41LIITE "1. Poikkeuksena nautoja ja sikoja koskevan säädöksen liitteen A I kohdan b alakohdasta voivat tämän päätöksen liitteessä mainitut EFTA-valtiot ja niiden alueet pitää nautakarjan osalta virallisesti tuberkuloosista vapaan aseman, jos seuraavat edellytykset täyttyvät:1.1. Käyttöön otetaan yksilöintijärjestelmä, jonka ansiosta voidaan jäljittää kunkin nautaeläimen alkuperäkarja ja välityspaikat.1.2. Virkaeläinlääkärin on suoritettava jokaiselle teurastetulle nautaeläimelle post mortem -tarkastus, lukuun ottamatta kuitenkaan eläimiä, jotka on teurastettu tilalla siellä tapahtuvaa käyttöä varten.1.3. Jokaisesta epäillystä elävän tai kuolleen/teurastetun nautaeläimen tuberkuloosi-tapauksesta on ilmoitettava toimivaltaisille viranomaisille.1.4. Kussakin tapauksessa toimivaltaiset viranomaiset suorittavat tarvittavat tutkimukset epäilyn kumoamiseksi tai vahvistamiseksi, mukaan lukien alkuperäkarjan ja välityspaikkojen jäljittäminen. Jos ruumiinavauksessa tai teurastettaessa havaitaan vaurioituneita kohtia, jotka antavat aihetta epäillä tuberkuloosia, toimivaltaisten viranomaisten on teetettävä kyseisistä vaurioista laboratoriotutkimus.1.5. Taudista epäiltyjen nautaeläinten lähtökarjan ja välityspaikkojen virallisesti tuberkuloosista vapaa asema on peruutettava, ja peruutus on voimassa kunnes kliiniset tai laboratoriotutkimukset taikka tuberkuliinitestit ovat osoittaneet, että tuberkuloosia ei ole esiintynyt.1.6. Jos tuberkuliinitesti taikka kliininen tai laboratoriokoe vahvistaa tuberkuloosin esiintymisen, lähtökarjan ja välityspaikkojen virallisesti tuberkuloosista vapaan asema kumotaan.2. Nautakarjan virallisesti tuberkuloosista vapaan asema voidaan palauttaa vasta, kun2.1. kaikki eläimet, joiden katsotaan saaneen tartunnan, on poistettu karjasta,2.2. tilat ja välineet on desinfioitu,ja2.3. kaikki jäljelle jääneet yli kuusiviikkoiset nautaeläimet ovat reagoineet negatiivisesti vähintään kahteen viralliseen nahansisäiseen tuberkuliinikokeeseen nautoja ja sikoja koskevan säädöksen liitteen B mukaisesti siten, että ensimmäinen koe suoritetaan vähintään kuuden kuukauden kuluttua sairastuneen eläimen poistamisesta karjasta ja toinen vähintään kuusi kuukautta ensimmäisen kokeen jälkeen.3. Tartunnalle altistuneiden karjojen määrä annetaan vuosittain EFTAn valvontaviranomaiselle tiedoksi; tartunnalle altistuneella karjalla tarkoitetaan lähtökarjaa tai välityspaikan karjaa, jossa on ollut nautaeläin, joka on osoitettu Myobacterium bovisin kantajaksi. Saatujen tietojen perusteella EFTAn valvontaviranomainen voi tarpeen vaatiessa tehdä nautoja ja sikoja koskevan säädöksen 3 artiklan 14 alakohdan toisen luetelmakohdan mukaisen päätöksen.LIITEAlueet, jotka voivat säilyttää tuberkuloosista vapaan aseman nautoja ja sikoja koskevan säädöksen 3 artiklan 14 alakohdan perusteellaNorja: kaikki alueet"


title: Euroopan parlamentin ja neuvoston päätös N:o 649/2005/EY, tehty 13 päivänä huhtikuuta 2005, Euroopan kulttuuripääkaupunki -tapahtumaa koskevasta yhteisön toiminnasta vuosina 2005—2019 tehdyn päätöksen N:o 1419/1999/EY muuttamisesta

text:
               4.5.2005

               FI

               Euroopan unionin virallinen lehti

               L 117/20

         EUROOPAN PARLAMENTIN JA NEUVOSTON PÄÄTÖS N:o 649/2005/EY,
   tehty 13 päivänä huhtikuuta 2005,
   Euroopan kulttuuripääkaupunki -tapahtumaa koskevasta yhteisön toiminnasta vuosina 2005—2019 tehdyn päätöksen N:o 1419/1999/EY muuttamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 151 artiklan,
   ottavat huomioon komission ehdotuksen,
   ottavat huomioon alueiden komitean lausunnon (1),
   noudattavat perustamissopimuksen 251 artiklassa tarkoitettua menettelyä (2),
   sekä katsovat seuraavaa:

               (1)

               Euroopan kulttuuripääkaupunki -tapahtumaa koskevasta yhteisön toiminnasta vuosina 2005—2019 25 päivänä toukokuuta 1999 tehdyn Euroopan parlamentin ja neuvoston päätöksen N:o 1419/1999/EY (3) tavoitteena on tuoda esiin Euroopan kulttuurien rikkaus, moninaisuus ja yhteiset piirteet sekä edistää Euroopan kansalaisten keskinäistä tuntemusta.

               (2)

               Päätöksen N:o 1419/1999/EY liitteessä I esitetään kronologinen järjestys, jonka mukaan jäsenvaltiot voivat esittää ehdokkaita tätä tapahtumaa varten. Kyseinen liite koskee ainoastaan niitä valtioita, jotka olivat jäsenvaltioita päätöksen tekemishetkellä 25 päivänä toukokuuta 1999.

               (3)

               Päätöksen N:o 1419/1999/EY 6 artiklassa säädetään, että päätöstä voidaan tarkistaa varsinkin Euroopan unionin tulevaa laajentumista silmällä pitäen.

               (4)

               Vuoden 2004 laajentuminen huomioon ottaen on tärkeää, että myös uusilla jäsenvaltioilla olisi lähitulevaisuudessa oltava mahdollisuus esittää ehdokkaita Euroopan kulttuuripääkaupunki -tapahtumaa varten ilman, että muiden jäsenvaltioiden keskinäistä ehdottamisjärjestystä muutetaan, ja siten, että vuodesta 2009 nykyisen yhteisön toiminnan loppuun saakka kunakin vuonna voidaan valita kaksi jäsenvaltioiden pääkaupunkia.

               (5)

               Päätös N:o 1419/1999/EY olisi sen vuoksi muutettava,

         OVAT PÄÄTTÄNEET SEURAAVAA:
   1 artikla
   Muutetaan päätös N:o 1419/1999/EY seuraavasti:

               1)

               Lisätään johdanto-osan kappale seuraavasti:

                           ”(12 a)

                           Olisi otettava huomioon tämän päätöksen taloudelliset seuraukset, niin että varmistetaan riittävä ja asianmukainen yhteisön rahoitus kahden Euroopan kulttuuripääkaupungin nimeämistä varten,”.

               2)

               Korvataan 2 artiklan 1 kohta seuraavasti:
               ”1.   Euroopan kulttuuripääkaupungiksi nimetään jäsenvaltioiden kaupunkeja liitteessä I esitetyn luettelon mukaisessa järjestyksessä. Vuoteen 2008 saakka nimetään yksi luettelossa mainitun jäsenvaltion kaupunki. Vuodesta 2009 lähtien nimetään yksi kunkin luettelossa mainitun jäsenvaltion kaupunki. Liitteen I mukaista kronologista järjestystä voidaan muuttaa asianomaisten jäsenvaltioiden keskinäisellä sopimuksella. Kukin jäsenvaltio toimittaa vuorollaan yhtä tai useampaa kaupunkia koskevan nimitysehdotuksen Euroopan parlamentille, neuvostolle, komissiolle ja alueiden komitealle. Nimitysehdotus on toimitettava viimeistään neljä vuotta ennen kuin kyseisen tapahtuman on määrä alkaa, ja siihen voidaan liittää suositus asianomaiselta jäsenvaltiolta.”

               3)

               Korvataan liite I tämän päätöksen liitteellä.

         2 artikla
   Tämä päätös tulee voimaan kahdentenakymmenentenä päivänä siitä, kun se julkaistaan Euroopan unionin virallisessa lehdessä.
   Tätä päätöstä sovelletaan 1 päivästä toukokuuta 2004.

      Tehty Strasbourgissa 13 päivänä huhtikuuta 2005.

            Euroopan parlamentin puolesta

            Puhemies

         J. P. BORRELL FONTELLES

            Neuvoston puolesta

            Puheenjohtaja

         N. SCHMIT

      (1)  EUVL C 121, 30.4.2004, s. 15.

      (2)  Euroopan parlamentin lausunto, annettu 22. huhtikuuta 2004 (ei vielä julkaistu virallisessa lehdessä), neuvoston yhteinen kanta, vahvistettu 21. lokakuuta 2004 (EUVL C 25 E, 1.2.2005, s. 41), ja Euroopan parlamentin kanta, vahvistettu 22. helmikuuta 2005 (ei vielä julkaistu virallisessa lehdessä).

      (3)  EYVL L 166, 1.7.1999, s. 1.
   LIITE
   EUROOPAN KULTTUURIPÄÄKAUPUNGIN EHDOTTAMISJÄRJESTYS

               2005

               Irlanti

               2006

               Kreikka (1)

               2007

               Luxemburg

               2008

               Yhdistynyt kuningaskunta

               2009

               Itävalta

               Liettua

               2010

               Saksa

               Unkari

               2011

               Suomi

               Viro

               2012

               Portugali

               Slovenia

               2013

               Ranska

               Slovakia

               2014

               Ruotsi

               Latvia

               2015

               Belgia

               Tšekin tasavalta

               2016

               Espanja

               Puola

               2017

               Tanska

               Kypros

               2018

               Alankomaat (1)

               Malta

               2019

               Italia

      (1)  Neuvosto (kulttuuri- ja audiovisuaaliala) pani istunnossaan 28 päivänä toukokuuta 1998 merkille järjestyksen vaihdon Kreikan ja Alankomaiden välillä päätöksen N:o 1419/1999/EY 2 artiklan 1 kohdan mukaisesti.


title: Poliittisten ja turvallisuusasioiden komitean päätös CHAD/4/2008, tehty 2 päivänä syyskuuta 2008 , kolmansien valtioiden osallistumisen hyväksymisestä Euroopan unionin sotilasoperaatioon Tšadin tasavallassa ja Keski-Afrikan tasavallassa tehdyn poliittisten ja turvallisuusasioiden komitean päätöksen CHAD/1/2008 sekä osallistujien komitean perustamisesta Tšadin tasavallassa ja Keski-Afrikan tasavallassa toteutettavaa Euroopan unionin sotilasoperaatiota varten tehdyn poliittisten ja turvallisuusasioiden komitean päätöksen CHAD/2/2008 muuttamisesta

text:
               16.9.2008

               FI

               Euroopan unionin virallinen lehti

               L 247/54

      POLIITTISTEN JA TURVALLISUUSASIOIDEN KOMITEAN PÄÄTÖS CHAD/4/2008,
   tehty 2 päivänä syyskuuta 2008,
   kolmansien valtioiden osallistumisen hyväksymisestä Euroopan unionin sotilasoperaatioon Tšadin tasavallassa ja Keski-Afrikan tasavallassa tehdyn poliittisten ja turvallisuusasioiden komitean päätöksen CHAD/1/2008 sekä osallistujien komitean perustamisesta Tšadin tasavallassa ja Keski-Afrikan tasavallassa toteutettavaa Euroopan unionin sotilasoperaatiota varten tehdyn poliittisten ja turvallisuusasioiden komitean päätöksen CHAD/2/2008 muuttamisesta
   (2008/731/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon neuvoston 15 päivänä lokakuuta 2007 hyväksymän yhteisen toiminnan 2007/677/YUTP (1) Euroopan unionin sotilasoperaatiosta Tšadin tasavallassa ja Keski-Afrikan tasavallassa (Operaatio EUFOR Tchad/RCA) ja erityisesti sen 10 artiklan 2 kohdan,
   ottaa huomioon kolmansien valtioiden osallistumisen hyväksymisestä Euroopan unionin sotilasoperaatioon Tšadin tasavallassa ja Keski-Afrikan tasavallassa 13 päivänä helmikuuta 2008 tehdyn poliittisten ja turvallisuusasioiden komitean päätöksen CHAD/1/2008 (2) sekä osallistujien komitean perustamisesta Tšadin tasavallassa ja Keski-Afrikan tasavallassa toteutettavaa Euroopan unionin sotilasoperaatiota varten tehdyn poliittisten ja turvallisuusasioiden komitean päätöksen CHAD/2/2008 (3),
   sekä katsoo seuraavaa:

               (1)

               Euroopan unionin operaation komentajan ja Euroopan unionin sotilaskomitean Kroatian tasavallan osallistumista koskevien suositusten perusteella Kroatian tasavallan osallistuminen olisi hyväksyttävä.

               (2)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON PÄÄTTÄNYT SEURAAVAA:
   1 artikla
   Korvataan poliittisten ja turvallisuusasioiden komitean päätöksen CHAD/1/2008 1 artikla seuraavasti:

      ”1 artikla
      Kolmansien valtioiden osallistuminen
      Joukkojen muodostamista käsittelevien kokousten ja lisäneuvottelujen perusteella hyväksytään Albanian tasavallan, Venäjän federaation ja Kroatian tasavallan osallistuminen Tšadin tasavallassa ja Keski-Afrikan tasavallassa toteutettavaan Euroopan unionin sotilasoperaatioon.”

   2 artikla
   Korvataan poliittisten ja turvallisuusasioiden komitean päätöksen CHAD/2/2008 liite seuraavasti:

         ”LIITE
         LUETTELO 2 ARTIKLAN 1 KOHDASSA TARKOITETUISTA KOLMANSISTA VALTIOISTA

                     —

                     Albanian tasavalta

                     —

                     Venäjän federaatio

                     —

                     Kroatian tasavalta.”

   3 artikla
   Tämä päätös tulee voimaan päivänä, jona se tehdään.

      Tehty Brysselissä 2 päivänä syyskuuta 2008.

            Poliittisten ja turvallisuusasioiden komitean puolesta

            Puheenjohtaja

         C. ROGER

      (1)  EUVL L 279, 23.10.2007, s. 21.

      (2)  EUVL L 56, 29.2.2008, s. 64.

      (3)  EUVL L 107, 17.4.2008, s. 60.


Avis juridique important

|

32002D0107

2002/107/EY: Neuvoston päätös, tehty 28 päivänä tammikuuta 2002, Euroopan yhteisön ja Kroatian tasavallan välisen kaupasta ja kaupan liitännäistoimenpiteistä tehdyn väliaikaisen sopimuksen tekemisestä - Ilmoitus Euroopan yhteisön ja Kroatian tasavallan välisen kaupasta ja kaupan liitännäistoimenpiteistä tehdyn väliaikaisen sopimuksen voimaantulosta

Virallinen lehti nro L 040 , 12/02/2002 s. 0009 - 0010

Neuvoston päätös,tehty 28 päivänä tammikuuta 2002,Euroopan yhteisön ja Kroatian tasavallan välisen kaupasta ja kaupan liitännäistoimenpiteistä tehdyn väliaikaisen sopimuksen tekemisestä(2002/107/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan toisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin puoltavan lausunnon(2),sekä katsoo seuraavaa:(1) Kunnes 29 päivänä lokakuuta 2001 Luxemburgissa allekirjoitettu Euroopan yhteisöjen ja niiden jäsenvaltioiden sekä Kroatian tasavallan välinen vakautus- ja assosiaatiosopimus tulee voimaan, on tarpeen hyväksyä Brysselissä 10 päivänä heinäkuuta 2001 parafoitu Euroopan yhteisön ja Kroatian tasavallan välinen väliaikainen sopimus kaupasta ja kaupan liitännäistoimenpiteistä.(2) Koska Euroopan yhteisön ja Kroatian tasavallan välillä ei vielä ole liikennesopimusta, vakautus- ja assosiaatiosopimuksen pöytäkirjan nro 6 asianomaiset kauppaan liittyvät liikennettä koskevat määräykset on otettava osaksi sopimusta.(3) Koska aiempia sopimusrakenteita ei ole, tällä sopimuksella perustetaan väliaikainen komitea tämän sopimuksen täytäntöönpanoa varten.(4) Tämän sopimuksen kauppaa koskevat määräykset ovat luonteeltaan poikkeuksellisia ja ne liittyvät vakautus- ja assosiaatioprosessin yhteydessä toteutettavaan politiikkaan. Ne eivät muodosta Euroopan unionille ennakkotapausta yhteisön kauppapolitiikassa suhteessa muihin kolmansiin maihin kuin vakautus- ja assosiaatioprosessissa mukana oleviin maihin,ON PÄÄTTÄNYT SEURAAVAA:1 artikla1. Hyväksytään yhteisön puolesta Euroopan yhteisön ja Kroatian tasavallan välinen väliaikainen sopimus kaupasta ja kaupan liitännäistoimenpiteistä liitteineen ja pöytäkirjoineen sekä päätösasiakirjaan liitetyt julistukset.2. Edellä 1 kohdassa tarkoitettujen asiakirjojen tekstit ovat tämän päätöksen liitteenä(3).2 artikla1. Komissio edustaa yhteisöä jäsenvaltioiden edustajien avustamana sopimuksen 38 artiklan mukaisesti perustettavassa väliaikaisessa komiteassa.2. Väliaikaisessa komiteassa omaksuttavan yhteisön kannan määrittelee komission ehdotuksesta neuvosto tai asianmukaisissa tapauksissa komissio itse, kumpikin perustamissopimuksen asiaa koskevien määräysten mukaisesti.3 artiklaNeuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa sopimuksen 50 artiklassa tarkoitettu ilmoitusasiakirja yhteisön puolesta.Tehty Brysselissä 28 päivänä tammikuuta 2002.Neuvoston puolestaPuheenjohtajaJ. Piqué i Camps(1) EYVL C 362 E, 18.12.2001, p. 1.(2) Lausunto annettu 14. joulukuuta 2001 (ei vielä julkaistu virallisessa lehdessä).(3) EYVL L 330, 14.12.2001, s. 3.


title: Neuvoston päätös 2011/514/YUTP, annettu 22 päivänä marraskuuta 2010 , turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin ja Serbian tasavallan välisen sopimuksen allekirjoittamisesta ja tekemisestä#Euroopan unionin ja Serbian tasavallan välinen sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä

text:
               23.8.2011

               FI

               Euroopan unionin virallinen lehti

               L 216/1

         NEUVOSTON PÄÄTÖS 2011/514/YUTP,
   annettu 22 päivänä marraskuuta 2010,
   turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin ja Serbian tasavallan välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan sekä Euroopan unionin toiminnasta tehdyn sopimuksen ja erityisesti sen 218 artiklan 5 kohdan ja 218 artiklan 6 kohdan ensimmäisen alakohdan,
   ottaa huomioon unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksen,
   sekä katsoo seuraavaa:

               (1)

               Neuvosto päätti 22 päivänä maaliskuuta 2010 pidetyssä istunnossaan valtuuttaa korkean edustajan aloittamaan Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklan 3 kohdassa tarkoitettua menettelyä noudattaen neuvottelut Euroopan unionin ja Serbian tasavallan välisestä tietoturvallisuussopimuksesta.

               (2)

               Valtuutuksen saatuaan korkea edustaja on neuvotellut Serbian tasavallan kanssa sopimuksen turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä.

               (3)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskeva Euroopan unionin ja Serbian tasavallan välinen sopimus unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 22 päivänä marraskuuta 2010.

            Neuvoston puolesta

            Puheenjohtaja

         S. VANACKERE

      KÄÄNNÖS
      Euroopan unionin ja Serbian tasavallan välinen
      SOPIMUS
      turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä
      EUROOPAN UNIONI, jäljempänä ’EU’,
      sekä
      SERBIAN TASAVALTA,
      jäljempänä ’osapuolet’, jotka
      OTTAVAT HUOMIOON, että osapuolten yhteisenä tavoitteena on parantaa kaikin tavoin omaa turvallisuuttaan,
      OTTAVAT HUOMIOON, että osapuolet ovat yhtä mieltä siitä, että niiden välistä neuvonpitoa ja yhteistyötä olisi kehitettävä yhteistä etua koskevissa turvallisuuskysymyksissä,
      OTTAVAT HUOMIOON, että tässä yhteydessä on sen vuoksi jatkuva tarve vaihtaa turvaluokiteltuja tietoja osapuolten välillä,
      KATSOVAT, että täysipainoinen ja tehokas neuvonpito ja yhteistyö voivat edellyttää osapuolten turvallisuusluokiteltujen tietojen ja niihin liittyvän aineiston saamista käyttöön sekä vaihtoa,
      OVAT TIETOISIA siitä, että tämä turvallisuusluokiteltujen tietojen ja niihin liittyvän aineiston käyttöön saaminen ja vaihto edellyttävät asianmukaisia turvatoimia,
      OVAT SOPINEET SEURAAVAA:
      1 artikla
      1.   Kummankin osapuolen turvallisuuden kaikinpuolista parantamista koskevien tavoitteiden saavuttamiseksi tätä EU:n ja Serbian tasavallan välistä sopimusta turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä, jäljempänä ’sopimus’, sovelletaan missä tahansa muodossa oleviin ja mihin tahansa alaan kuuluviin turvallisuusluokiteltuihin tietoihin tai aineistoon, joita osapuolet joko toimittavat toisilleen tai vaihtavat keskenään.
      2.   Kumpikin osapuoli suojaa toiselta osapuolelta saamansa turvallisuusluokitellut tiedot oikeudettomalta paljastumiselta tämän sopimuksen määräysten sekä osapuolten lakien ja määräysten mukaisesti.
      2 artikla
      Tässä sopimuksessa turvallisuusluokitelluilla tiedoilla tarkoitetaan missä tahansa muodossa olevia tietoja ja aineistoa,

                  a)

                  jotka jompikumpi osapuoli on määritellyt sellaisiksi, että ne on suojattava, koska niiden oikeudeton paljastuminen voisi aiheuttaa eriasteista vahinkoa tai haittaa Serbian tasavallan, EU:n tai yhden tai useamman sen jäsenvaltion eduille, ja

                  b)

                  joilla on turvallisuusluokitus.

            3 artikla
      Tätä sopimusta sovelletaan seuraaviin EU:n toimielimiin ja tahoihin: Eurooppa-neuvosto, Euroopan unionin neuvosto, jäljempänä ’neuvosto’, neuvoston pääsihteeristö, unionin ulkoasioiden ja turvallisuuspolitiikan korkea edustaja, Euroopan ulkosuhdehallinto, jäljempänä ’EUH’, sekä Euroopan komissio. Tässä sopimuksessa näistä toimielimistä ja tahoista käytetään nimitystä ’EU’.
      4 artikla
      Kumpikin osapuoli sekä niiden 3 artiklassa tarkoitetut tahot varmistavat, että niillä on käytössä turvallisuusjärjestelmä ja turvatoimia, jotka perustuvat niiden laissa tai määräyksissä vahvistettuihin perusperiaatteisiin ja vähimmäisvaatimuksiin turvallisuuden osalta ja jotka otetaan huomioon 12 artiklan nojalla vahvistettavissa turvallisuusjärjestelyissä, jotta varmistetaan, että tämän sopimuksen nojalla toimitettaviin tai vaihdettaviin turvallisuusluokiteltuihin tietoihin sovelletaan vastaavantasoista suojaa.
      5 artikla
      Kumpikin osapuoli sekä niiden 3 artiklassa tarkoitetut tahot

                  a)

                  suojaavat tämän sopimuksen nojalla toisen osapuolen toimittamat tai toisen osapuolen kanssa vaihdetut turvallisuusluokitellut tiedot tavalla, joka vastaa vähintään tiedot toimittavan osapuolen suojaustapaa;

                  b)

                  varmistavat, että tämän sopimuksen nojalla toimitetut tai vaihdetut turvallisuusluokitellut tiedot säilyttävät sen turvallisuusluokitusmerkinnän, jonka tiedot toimittanut osapuoli on niille antanut, ja ettei niiden turvallisuusluokkaa alenneta eikä poisteta ilman toimittavan osapuolen kirjallista etukäteissuostumusta. Vastaanottava osapuoli suojaa turvallisuusluokitellut tiedot omien turvallisuussääntöjensä niiden määräysten mukaisesti, jotka koskevat tietoja tai aineistoa, joilla on vastaava turvallisuusluokitus 7 artiklassa esitetyllä tavalla;

                  c)

                  käyttävät tällaisia turvallisuusluokiteltuja tietoja ainoastaan tietojen luovuttajan määrittelemiin tarkoituksiin tai niihin tarkoituksiin, joita varten tiedot on toimitettu tai vaihdettu;

                  d)

                  sitoutuvat siihen, etteivät ne ilman tiedot toimittavan osapuolen ennalta antamaa kirjallista suostumusta ilmaise tällaisia turvallisuusluokiteltuja tietoja kolmansille osapuolille eivätkä sellaiselle EU:n toimielimelle tai taholle, jota ei ole mainittu 3 artiklassa;

                  e)

                  epäävät pääsyn turvallisuusluokiteltuihin tietoihin yksittäisiltä henkilöiltä, jollei heillä ole tiedonsaantitarvetta ja ellei asianomainen osapuoli ole tehnyt heistä asianmukaista turvallisuusselvitystä ja antanut heille lupaa tietojen käyttöön;

                  f)

                  varmistavat niiden toimitilojen turvallisuuden, joissa toisen osapuolen toimittamia turvallisuusluokiteltuja tietoja säilytetään; sekä

                  g)

                  varmistavat, että kaikille turvallisuusluokiteltuja tietoja käyttöönsä saaville henkilöille ilmoitetaan heidän velvollisuudestaan suojata tiedot sovellettavien lakien ja määräysten mukaisesti.

            6 artikla
      1.   Turvallisuusluokiteltuja tietoja ilmaistaan tai luovutetaan luovuttajan suostumus -periaatteen mukaisesti.
      2.   Vastaanottava osapuoli tekee päätöksen turvallisuusluokiteltujen tietojen ilmaisemisesta tai luovuttamisesta muille kuin tämän sopimuksen osapuolille tapauskohtaisesti tiedot toimittavan osapuolen suostumuksella ja luovuttajan suostumus -periaatteen mukaisesti.
      3.   Tietojen yleinen luovuttaminen on mahdollista ainoastaan, jos osapuolet sopivat menettelyistä tiettyjen niiden erityisvaatimuksiin liittyvien tietoluokkien osalta.
      4.   Tämän sopimuksen määräyksiä ei pidetä perustana osapuolten väliselle turvallisuusluokiteltujen tietojen pakolliselle luovuttamiselle.
      5.   Tiedot toimittavalta osapuolelta saatuja turvallisuusluokiteltuja tietoja voidaan antaa toimeksisaajalle tai mahdolliselle toimeksisaajalle ainoastaan toimittavan osapuolen ennalta antamalla kirjallisella suostumuksella. Ennen tällaista tietojen luovuttamista vastaanottava osapuoli varmistaa, että toimeksisaajalla tai mahdollisella toimeksisaajalla ja tämän toimitiloilla on tietojen suojaamisen edellyttämät valmiudet ja että niiden osalta on tehty asianmukainen turvallisuusselvitys.
      7 artikla
      Vastaavantasoisen suojan vahvistamiseksi osapuolten välillä toimitetuille tai vaihdetuille turvallisuusluokitelluille tiedoille turvallisuusluokitukset vastaavat toisiaan seuraavasti:

                  EU

                  Serbian tasavalta

                  RESTREINT UE

                  ИНТΕРНО РС tai INTERNO RS

                  CONFIDENTIEL UE

                  ПОΒΕРЉИВО РС tai POVERLJIVO RS

                  SECRET UE

                  СТРОГО ПОΒΕРЉИВО РС tai STROGO POVERLJIVO RS

                  TRES SECRET UE tai EU TOP SECRET

                  ДРЖАВНА ТАЈНА РС tai DRŽAVNA TAJNA RS

            8 artikla
      1.   Osapuolet varmistavat, että kaikille sellaisille henkilöille, joiden on virkatehtäviensä hoitamiseksi saatava käyttöönsä tämän sopimuksen nojalla toimitettuja tai vaihdettuja turvallisuusluokkiin CONFIDENTIEL UE, ПОΒΕРЉИВО РС tai POVERLJIVO RS tai niitä ylempiin turvallisuusluokkiin kuuluvia turvallisuusluokiteltuja tietoja tai joilla voi tehtävänsä tai asemansa perusteella olla mahdollisuus saada kyseisiä tietoja käyttöönsä, tehdään asianmukainen turvallisuusselvitys, ennen kuin heille annetaan pääsy tällaisiin tietoihin.
      2.   Turvallisuusselvitystä koskevien menettelyjen tarkoituksena on selvittää, voidaanko henkilölle antaa oikeus saada turvallisuusluokiteltuja tietoja käyttöönsä hänen lojaaliutensa, rehellisyytensä ja luotettavuutensa huomioon ottaen.
      9 artikla
      Osapuolet antavat toisilleen apua tämän sopimuksen nojalla toimitettavien tai vaihdettavien turvallisuusluokiteltujen tietojen turvaamista sekä yhteisiä turvallisuusetuja koskevissa asioissa. Turvallisuusjärjestelyjen tehokkuuden arvioimiseksi 12 artiklassa tarkoitetut viranomaiset neuvottelevat keskenään turvallisuuskysymyksistä ja suorittavat vastavuoroisesti arviointikäyntejä kyseisen artiklan nojalla määriteltävien vastuualueidensa puitteissa.
      10 artikla
      1.   Tätä sopimusta sovellettaessa:

                  a)

                  EU:n osalta kaikki kirjeenvaihto lähetetään neuvoston ylikirjaajan (Chief Registry Officer) kautta ja toimitetaan hänen toimestaan edelleen jäsenvaltioille ja 3 artiklassa tarkoitetuille tahoille, jollei 2 kohdasta muuta johdu;

                  b)

                  Serbian tasavallan osalta kaikki kirjeenvaihto lähetetään kansallisesta turvallisuusluokiteltujen tietojen turvallisuudesta ja suojaamisesta vastaavan neuvoston viraston kautta.

            2.   Osapuolelta tuleva kirjeenvaihto, joka vain tietyillä kyseisen osapuolen toimivaltaisilla virkamiehillä, elimillä tai yksiköillä on oikeus saada käyttöönsä, voidaan kuitenkin operatiivisista syistä osoittaa ainoastaan tietyille toisen osapuolen toimivaltaisille virkamiehille, elimille tai yksiköille, jotka on erikseen nimetty vastaanottajiksi, ja antaa vain näiden yksinomaiseen käyttöön näiden toimivaltuudet huomioon ottaen ja tiedonsaantitarpeen periaatteen mukaisesti. EU:n osalta tällainen kirjeenvaihto toimitetaan tilanteen mukaan neuvoston ylikirjaajan, Euroopan komission ylikirjaajan tai Euroopan ulkosuhdehallinnon ylikirjaajan kautta. Serbian tasavallan osalta tällainen kirjeenvaihto toimitetaan Serbian tasavallan EU:n edustuston ylikirjaajan kautta.
      11 artikla
      Serbian tasavallan ulkoministeri sekä neuvoston pääsihteeri ja turvallisuusasioista vastaava Euroopan komission jäsen valvovat tämän sopimuksen täytäntöönpanoa.
      12 artikla
      1.   Tämän sopimuksen panemiseksi täytäntöön jäljempänä nimetyt kolme viranomaista kukin omien organisatoristen esimiestensä johdolla ja heidän puolestaan toimien vahvistavat turvallisuusjärjestelyt tämän sopimuksen mukaista turvallisuusluokiteltujen tietojen vastavuoroista suojelua koskevien normien laatimiseksi:

                  —

                  kansallisesta turvaluokiteltujen tietojen turvallisuudesta ja suojaamisesta vastaavan neuvoston virasto Serbian tasavallalle tämän sopimuksen nojalla toimitettavien turvallisuusluokiteltujen tietojen osalta;

                  —

                  neuvoston pääsihteeristön turvallisuusyksikkö tämän sopimuksen nojalla EU:lle toimitettavien turvallisuusluokiteltujen tietojen osalta;

                  —

                  Euroopan komission turvallisuustoimisto tämän sopimuksen nojalla Euroopan komissiossa ja sen tiloissa toimitettavien tai vaihdettavien turvallisuusluokiteltujen tietojen osalta.

            2.   Ennen kuin osapuolet toimittavat tai vaihtavat turvallisuusluokiteltuja tietoja tämän sopimuksen nojalla, 1 kohdassa tarkoitettujen toimivaltaisten turvallisuusviranomaisten on oltava yhtä mieltä siitä, että vastaanottava osapuoli kykenee suojaamaan tiedot tavalla, joka on kyseisen kohdan nojalla vahvistettavien turvallisuusjärjestelyjen mukainen.
      13 artikla
      1.   Kumman tahansa osapuolen 12 artiklassa tarkoitettu toimivaltainen viranomainen ilmoittaa välittömästi toisen osapuolen toimivaltaiselle viranomaiselle, jos tämän osapuolen toimittamia turvallisuusluokiteltuja tietoja on osoitettu tai epäillään ilmaistun oikeudettomasti tai kadotetun, tutkii tapahtuman ja ilmoittaa tuloksista toiselle osapuolelle.
      2.   Edellä 12 artiklassa tarkoitetut toimivaltaiset viranomaiset vahvistavat tällaisissa tapauksissa noudatettavat menettelyt.
      14 artikla
      Kumpikin osapuoli vastaa tämän sopimuksen täytäntöönpanosta aiheutuvista omista kustannuksistaan.
      15 artikla
      Tämän sopimuksen määräykset eivät muuta osapuolten välillä voimassa olevia sopimuksia tai järjestelyjä eivätkä Serbian tasavallan ja EU:n jäsenvaltioiden välisiä sopimuksia. Tämä sopimus ei estä osapuolia tekemästä muita tämän sopimuksen kohteena olevien turvallisuusluokiteltujen tietojen toimittamista tai vaihtoa koskevia sopimuksia edellyttäen, että ne eivät ole yhteensopimattomia tästä sopimuksesta johtuvien velvoitteiden kanssa.
      16 artikla
      Tämän sopimuksen tulkintaa tai soveltamista koskevat osapuolten väliset riidat ratkaistaan niiden välisin neuvotteluin. Neuvottelujen aikana molemmat osapuolet täyttävät edelleen kaikki tästä sopimuksesta johtuvat velvoitteensa.
      17 artikla
      1.   Tämä sopimus tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen siitä, että ne ovat saattaneet päätökseen tätä varten tarvittavat sisäiset menettelyt.
      2.   Kumpikin osapuoli ilmoittaa toiselle osapuolelle sellaisista lakiensa ja määräystensä muutoksista, jotka voisivat vaikuttaa tässä sopimuksessa tarkoitettuun turvallisuusluokiteltujen tietojen suojaan.
      3.   Tätä sopimusta voidaan kumman tahansa osapuolen pyynnöstä tarkastella uudelleen mahdollisten muutosten harkitsemiseksi.
      4.   Tämän sopimuksen muutokset on tehtävä kirjallisesti ja osapuolten yhteisellä sopimuksella. Muutos tulee voimaan sen jälkeen, kun osapuolet ovat toimittaneet toisilleen 1 kohdassa tarkoitetut ilmoitukset.
      18 artikla
      Osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Irtisanominen tulee voimaan kuuden kuukauden kuluttua siitä, kun toinen osapuoli on ottanut ilmoituksen vastaan, mutta se ei vaikuta niihin velvoitteisiin, joihin osapuolet jo ovat tämän sopimuksen määräysten mukaisesti sitoutuneet. Erityisesti kaikki turvallisuusluokitellut tiedot, jotka on toimitettu tai vaihdettu tämän sopimuksen nojalla, on edelleen suojattava tämän sopimuksen määräysten mukaisesti.
      Tämän vakuudeksi allekirjoittaneet asianmukaisesti valtuutetut edustajat ovat allekirjoittaneet tämän sopimuksen.

         Tehty Belgradissa kahdentenakymmenentenäkuudentena päivänä toukokuuta vuonna kaksituhattayksitoista kahtena englanninkielisenä kappaleena.

               Euroopan unionin puolesta

               Serbian tasavallan puolesta


title: 2013/536/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka II – Eurooppa-neuvosto ja neuvosto#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka II – Eurooppa-neuvosto ja neuvosto

text:
               16.11.2013

               FI

               Euroopan unionin virallinen lehti

               L 308/20

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka II – Eurooppa-neuvosto ja neuvosto
   (2013/536/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2011 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0226/2012) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,

               —

               ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 31/2008 neuvoston jäsenvaltioiden valtuuskuntien jäsenten matkakulujen korvaamisesta (7),

               —

               ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (8),

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0061/2013),

               1.

               lykkää päätöstä vastuuvapauden myöntämisestä neuvoston pääsihteerille Eurooppa-neuvoston ja neuvoston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurooppa-neuvostolle, neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 68, 15.3.2011.

      (2)  EUVL C 348, 14.11.2012, s. 1.

      (3)  EUVL C 344, 12.11.2012, s. 1.

      (4)  EUVL C 348, 14.11.2012, s. 130.

      (5)  EYVL L 248, 16.9.2002, s. 1.

      (6)  EUVL L 298, 26.10.2012, s. 1.

      (7)  Neuvoston 22. heinäkuuta 2002 vahvistamasta työjärjestyksestä (EYVL L 230, 28.8.2002, s. 7) johtuva päätös.

      (8)  EUVL C 139, 14.6.2006, s. 1.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka II – Eurooppa-neuvosto ja neuvosto
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2011 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0226/2012) (2),

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,

                  —

                  ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 31/2008 neuvoston jäsenvaltioiden valtuuskuntien jäsenten matkakulujen korvaamisesta (7),

                  —

                  ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (8),

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0061/2013),

                  A.

                  ottaa huomioon, että Eurooppa-neuvoston 18.–19. lokakuuta 2012 antamissa päätelmissä korostettiin, että demokraattista oikeutusta ja tilivelvollisuutta olisi tutkittava edelleen;

                  B.

                  toteaa, että parlamentin talousarvion valvontavaliokunta analysoi nyt ensimmäistä kertaa Eurooppa-neuvoston hallintomäärärahojen käyttöä ja hallinnointia;

                  C.

                  katsoo, että kaikkien unionin toimielinten olisi toimittava avoimesti ja oltava kaikin puolin vastuussa unionin kansalaisille niille unionin toimieliminä uskotuista varoista;

                  1.

                  panee tyytyväisenä merkille, että tilintarkastustuomioistuin totesi tarkastustyönsä perusteella, että virhetaso ei kokonaisuutena tarkastellen ole olennainen toimielinten ja elinten hallintomenoihin ja muihin menoihin liittyvissä maksuissa 31. joulukuuta 2011 päättyneeltä varainhoitovuodelta;

                  2.

                  korostaa, että tilintarkastustuomioistuin esitti vuoden 2011 vuosikertomuksessa huomautuksia Eurooppa-neuvoston ja neuvoston siivouspalveluja ja työvaatteiden ja jalkineiden ostoa koskevista hankintamenettelyistä, joissa esiintyi puutteita valinta- ja myöntämisperusteiden soveltamisessa;

                  3.

                  panee merkille tilintarkastustuomioistuimen huomautuksiin annetut vastaukset ja yhtyy tilintarkastustuomioistuimen suosituksiin, joiden mukaan tulojen ja menojen hyväksyjillä olisi oltava käytössään asianmukaiset tarkastusmenettelyt ja paremmat ohjeet, joiden avulla voitaisiin parantaa hankintamenettelyjen suunnittelua, koordinointia ja toimivuutta; suosittelee myös noudattamaan tiukemmin hankintasääntöjä, joita unionin kaikkien toimielinten on noudatettava;

                  4.

                  toteaa, että vuonna 2011 Eurooppa-neuvostolla ja neuvostolla oli käytettävissään 506 842 003,08 euroa maksusitoumusmäärärahoja (642 000 000 euroa vuonna 2010) ja niistä käytettiin 90 prosenttia eli vähemmän kuin vuonna 2010; on huolissaan siitä, että käyttämättä jääneiden määrärahojen määrä on noussut ja on siis edelleen varsin korkea; kehottaa vähentämään määrärahojen vajaakäyttöä ja seuraamaan tehtyjä muutoksia ja ehdottaa, että laaditaan keskeisiä tulosindikaattoreita kaikkein kriittisimpiä aloja kuten valtuuskuntien matkamäärärahoja, logistiikkaa ja tulkkausta varten;

                  5.

                  korostaa parlamentille Euroopan unionin toiminnasta tehdyllä sopimuksella annettua tehtävää talousarviota koskevan vastuuvapauden myöntämisessä;

                  6.

                  katsoo, että Eurooppa-neuvoston ja neuvoston talousarviot olisi eriytettävä niiden varainhoidon avoimuuden lisäämiseksi ja molempien toimielimien vastuuvelvollisuuden parantamiseksi;

                  7.

                  toteaa, että parlamentin ja neuvoston välillä ei ole herrasmiessopimusta neuvostolle myönnettävästä vastuuvapaudesta, vaikka neuvosto näin väittää;

                  8.

                  toistaa toiveensa siitä, että parlamentille toimitetaan koko vuotuinen toimintakertomus, johon sisältyy kattava katsaus kaikkiin henkilöresursseihin ura-alueen, palkkaluokan, sukupuolen, kansallisuuden ja ammatillisen koulutuksen mukaan jaoteltuina; toteaa, että parlamentin oikeudellisen yksikön ja riippumattomien oikeudellisten asiantuntijoiden mukaan parlamentilla on oikeus saada kyseiset tiedot;

                  9.

                  toivoo, että parlamentille toimitetaan neuvoston sisäiset talousarviota koskevat päätökset;

                  10.

                  panee erityisesti merkille sisäisen tarkastuksen suositukset vuodelle 2011 tietotekniikan alan konsulttipalveluja ja turvallisuuspalveluja koskevista sopimuksista, joita koskevissa hankintamenettelyissä ja varainhoidossa on edelleen puutteita, ja ilmaisee huolestuneisuutensa asian johdosta;

                  11.

                  on huolissaan ennen vuotta 2010 tehtyihin tilintarkastuksiin sovelletuista seurantatoimista, sillä eräät vuosien 2007, 2008 ja 2009 työohjelmia koskevat suositukset ovat edelleen toteuttamatta; kehottaa neuvostoa toteuttamaan konkreettisia toimia näiden suositusten täytäntöönpanemiseksi;

                  12.

                  panee merkille, että neuvosto on toteuttanut toimia Europa-rakennushankkeen nopeuttamiseksi ja erityisesti perustanut pysyvän ryhmän seuraamaan hankkeen toteuttamista sekä laatinut raportointisuunnitelman ja ottanut käyttöön asiakirjajärjestelmän;

                  13.

                  kehottaa neuvostoa antamaan viimeistään 1. heinäkuuta 2013 perusteellisen kirjallisen selvityksen, jossa yksilöidään Résidence Palace -rakennuksen hankintaan käytetyt kokonaismäärärahat, budjettikohdat, joista nämä määrärahat on otettu, tähän mennessä maksetut osamaksuerät, vielä maksamatta olevat osamaksuerät ja rakennuksen tuleva käyttötarkoitus;

                  14.

                  panee merkille, että Euroopan ulkosuhdehallinnon (EUH) perustaminen ja Eurooppa-neuvoston ja neuvoston toimintakustannusten suunniteltu supistaminen johtivat perusteellisiin muutoksiin vuoden 2011 talousarviossa;

                  15.

                  on tyrmistynyt siitä, että EUH:n perustamista ei ennakoitu vuoden 2011 talousarvioesityksessä; panee merkille, että määrärahojen lisääminen oli tarpeen, jotta voitiin valmistella Kroatian liittymistä ja tehostaa Eurooppa-neuvoston puheenjohtajan kabinetin toimintaa;

                  16.

                  pyytää neuvostoa toimittamaan yksityiskohtaiset tiedot EUH:n kanssa tehdyistä palvelutasosopimuksista ja konkreettisista toimenpiteistä hallinnon nykyaikaistamisen edistämiseksi; katsoo, että neuvoston henkilöresurssien hallinta ei ole ollut riittävän tehokasta;

                  17.

                  pitää valitettavana, että neuvosto kieltäytyy yhä vastaamasta parlamentin kysymyksiin, ja katsoo, että unionin talousarvion toteutumisen tehokas valvonta edellyttää, että neuvosto on halukas käymään avointa ja virallista vuoropuhelua parlamentin talousarvion valvontavaliokunnan kanssa; korostaa, että on molempien toimielinten kannalta tärkeää, että yhteistyö toimii tyydyttävästi;

                  18.

                  palauttaa mieliin, että parlamentti odottaa yhä neuvoston vastausta 10. toukokuuta 2012 antamassaan päätöslauselmassa (9) esitettyihin toimiin ja asiakirjapyyntöihin; pyytää neuvoston pääsihteeriä toimittamaan vastuuvapauden myöntämisestä vastaavalle parlamentin valiokunnalle perusteelliset kirjalliset vastaukset näihin kysymyksiin;

                  19.

                  painottaa, että neuvoston menoja on valvottava samalla tavalla kuin muiden toimielinten menoja; toteaa, että tämän valvonnan lähtökohdat on lueteltu parlamentin 23. lokakuuta 2012 antamassa päätöslauselmassa (10);

                  20.

                  pitää valitettavina varainhoitovuosien 2007, 2008, 2009 ja 2010 vastuuvapausmenettelyiden yhteydessä kohdattuja vaikeuksia, jotka aiheutuivat neuvoston yhteistyöhaluttomuudesta; toteaa, että parlamentti ei myöntänyt vastuuvapautta neuvoston pääsihteerille neuvoston talousarvion toteuttamisesta varainhoitovuosina 2009 ja 2010 syistä, jotka se mainitsee 10. toukokuuta 2011 (11), 25. lokakuuta 2011 (12), 10. toukokuuta 2012 (13) ja 23. lokakuuta 2012 (14) antamissaan päätöslauselmissa;

                  21.

                  palauttaa mieliin, että varainhoitoasetuksen tarkistamisesta neuvoteltaessa ei päästy yhteisymmärrykseen keinoista parantaa vastuuvapausmenettelyä; toteaa, että jos neuvosto jatkossakin kieltäytyy yhteistyöstä parlamentin kanssa, parlamentin talousarvion valvontavaliokunnan on esitettävä neuvoston talousarviota koskevat kysymyksensä ja tiedonsaantipyyntönsä komissiolle;

                  22.

                  huomauttaa, että 25. marraskuuta 2011 päivätyssä vastauksessaan talousarvion valvontavaliokunnan puheenjohtajan kirjeeseen komissio toivoi, että parlamentti myöntäisi muita toimielimiä, myös neuvostoa, koskevan vastuuvapauden, lykkäisi sen myöntämistä tai epäisi sen myös tulevaisuudessa, kuten se on tehnyt tähänkin asti;

                  23.

                  pitää toivottavana, että parlamentti käyttää valtuuksiaan vastuuvapauden myöntämiseen Euroopan unionin toiminnasta tehdyn sopimuksen 316, 317 ja 319 artiklan mukaisesti noudattaen nykyistä tulkintaa ja käytäntöä eli myöntää vastuuvapauden kullekin talousarvion pääluokalle erikseen, jotta voidaan säilyttää avoimuus ja demokraattinen vastuuvelvollisuus unionin veronmaksajia kohtaan;

                  24.

                  pitää valitettavana, että neuvosto ei toimi riittävän avoimesti, ja korostaa, että kaikilla unionin toimielimillä on velvollisuus noudattaa samoja avoimuutta koskevia vaatimuksia; katsoo, että parlamentin ja neuvoston, jotka ovat yhdessä lainsäätäjiä, on noudatettava samoja avoimuusvaatimuksia, ja kehottaa neuvostoa lisäämään viipymättä toimintansa avoimuutta.

         (1)  EUVL L 68, 15.3.2011.

         (2)  EUVL C 348, 14.11.2012, s. 1.

         (3)  EUVL C 344, 12.11.2012, s. 1.

         (4)  EUVL C 348, 14.11.2012, s. 130.

         (5)  EYVL L 248, 16.9.2002, s. 1.

         (6)  EUVL L 298, 26.10.2012, s. 1.

         (7)  Neuvoston 22. heinäkuuta 2002 vahvistamasta työjärjestyksestä (EYVL L 230, 28.8.2002, s. 7) johtuva päätös.

         (8)  EUVL C 139, 14.6.2006, s. 1.

         (9)  EUVL L 286, 17.10.2012, s. 23.

         (10)  EUVL L 350, 20.12.2012, s. 71.

         (11)  EUVL L 250, 27.9.2011, s. 25.

         (12)  EUVL L 313, 26.11.2011, s. 13.

         (13)  EUVL L 286, 17.10.2012, s. 23.

         (14)  EUVL L 350, 20.12.2012, s. 71.